Дамян Дамянов
Нашата сватба

chitanka.info

Нашата сватба не стана в неделя.

Никой на нашата сватба не стреля

надолу в земята, нагоре в тавана.

Никой не тръшна о дъските кана.

Ни бели сватбари, ни шафери луди.

Събрахме се ний като две пеперуди.

Земята голяма ни беше постеля.

Нашата сватба не стана в неделя.

С делник започваше нашият празник,

когато две чаши останаха празни.

Вместо подарък след сватбата тиха

всичките делници ти подарих аз,

всичките делници ми подари ти.

И почваше тежката сватба на дните.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.